Здравейте,  

Бих искала да попитам дали работодател има право да налага вземането на платен годишен отпуск в период, който не е удобен за служителя. Има ли вариант да бъде отказан такъв принудителен отпуск?  

Предварително благодаря и се извинявам, ако въпросът ми е вече задаван от някой друг!




Принудителен отпуск
===================

 

Здравейте, Силвия,


платеният годишен отпуск се ползва от работника или служителя с писмено разрешение от работодателя. Работодателят има право да предостави платения годишен отпуск на работника или служителя и без негово съгласие по време на престой повече от 5 работни дни, при ползване на отпуска едновременно от всички работници и служители, както и в случаите, когато работникът или служителят след покана от работодателя не е поискал отпуска си до края на календарната година, за която се полага – така чл. 173, ал. 4 от КТ. Във всички останали случаи от изчерпателно изброените работодателят няма право да налага използването на платения годишен отпуск на работника или служителя.


Поздрави,  

адв. Николина Митова  

0898 303092


